सिङ्गो गाउँमा दुुई हप्तादेखि खानेपानीको हाहाकार
जिल्लाको दक्षिणी क्षेत्रको एक गाउँमा दुुई हप्तादेखि खानेपानीको हाहाकार भएको छ । पानीको मुहानको श्रोत सुक्दै गएको कारण पानीको समस्या देखिएको हो ।
हुुम्ला, असार ३ गते । जिल्लाको दक्षिणी क्षेत्रको एक गाउँमा दुुई हप्तादेखि खानेपानीको हाहाकार भएको छ । पानीको मुहानको श्रोत सुक्दै गएको कारण पानीको समस्या देखिएको हो । अदानचुली गाउँपालिका– २ का काली बहादुुर महताराले श्रीनगर गाउँमा दुुई हप्तादेखि धारामा पानी आउने छोडेपछि स्थानीयलाई समस्या भएको बताउनुुभयो । दिनमा एक घण्टा जति थोरै पानी आउने बताउदै उहाँले त्यसमा स्थानीयलाई ग्यालेन लाईनमा राख्नुु पर्ने बाध्यता रहेको बताउनुुभयो ।पानी आउने अबधिसम्म पालो आए पानी भर्न पाउने नआए अर्को दिनको लागि कुर्नु पर्ने अबस्था छ । धाराबाट बढीमा सात वटा ग्यालेन भरिने गरेको छ ।  दिनमा एक पटक आउने पानी उक्त गाउँको खानेपानीको मुहान वडा नम्बर ५ को कालिकामा रहेको र मुहानमा पानीको श्रोत कम भएपछि खानेपानीको समस्या भएको हो । खडेरीको कारण पानीको मुहान सुुके पछि पानीको समस्या हुन थालेको हो । उक्त खानेपानी योजनाका लागि गाउँपालिकाले भर्ना गरेका चौकीदारलाई पूनः म्याद थप गर्ने नगर्ने बारे निर्णय नहुँदा पनि पाईप लाईनबाट चुहिएको पानीको मर्मत गर्ने कार्य रोकिदा पनि समस्या थपिएको हो । अर्का स्थानीय परबहादुुर बुढाले करिब आठ सय भन्दा बढी घरधुुरी भएको अदानचुली गाउँपालिका– २ र ३ वडाको श्रीनगर गाउँका स्थानीय धारामा पानी कम आउन थालेपछि एकघण्टा टाढाको खोलाबाट पैदल बोक्नुु पर्ने अवस्था रहेको बताउनुुभयो । यसले गर्दा घरको एक जना सदस्यको काम नै पानी ओसार्ने कार्य हुने गरेको छ । उहाँले अझ केही स्थानीयले टाढको खोलाबाट गाडीमा समेत पानी ल्याउने गरेको बताउनुुभयो । उहाँले श्रीनगर गाउँमा  हरेक वर्ष यो अबधिमा खानेपानीको हाहाकार हुने गरेको भएपनि यो वर्ष बढी नै भएको बताउनुुभयो ।  